2.  ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัทฯ

บริษัท อาร์ เค มีเดีย โฮลดิ้ง จำกัด (มหาชน) (“บริษัทฯ”) ก่อตั้งเมื่อวันที่ 19 กันยายน 2545
โดยมีวัตถุประสงค์การจัดตั้งเพื่อประกอบธุรกิจการลงทุนในบริษัทย่อยในลักษณะ Holding Company
ปัจจุบันได้ลงทุนในบริษัทย่อย 4 บริษัท คือ

1.  บริษัท อาร์ เค มีเดีย จำกัด (“RK”)

2.  บริษัท อาร์ แอนด์ ที มีเดีย จำกัด (“R&T”)

3.  บริษัท ไอ ที เวิลด์ มีเดีย จำกัด (“ITW”)

4.  บริษัท สไมล์ อินเทอร์แอคทีฟ จำกัด (“SMILE”)

และลงทุนในบริษัทร่วม 3 บริษัท คือ

1.  บริษัท จีจี นิวส์ เนทเวิร์ค จำกัด

2.  บริษัท นิวส์ มัลติมีเดีย จำกัด

3.  บริษัท เอสไอ ดอท คอม (ประเทศไทย) จำกัด

  ประวัติความเป็นมาและพัฒนาการที่สำคัญของบริษัทฯ และบริษัทย่อย สรุปได้ดังนี้

มิถุนายน 2540 จัดตั้ง บริษัท “RK”
เพื่อดำเนินธุรกิจบริหารการผลิตและการตลาดให้กับสถานีวิทยุคลื่นความถี่ในระบบ เอฟ.เอ็ม. และ
เอ.เอ็ม. รวมถึงบริหารกิจกรรมส่งเสริมการตลาด

ธันวาคม 2540 จัดตั้ง บริษัท “R&T” เพื่อดำเนินธุรกิจผลิตรายการทางโทรทัศน์
และผลิตรายการวิทยุ

ตุลาคม 2544 จัดตั้ง บริษัท “ITW” เพื่อดำเนินธุรกิจผลิตรายการทางโทรทัศน์
และผลิตรายการวิทยุ

กันยายน 2545 จัดตั้งบริษัท อาร์ เค มีเดีย โฮลดิ้ง จำกัด
ด้วยทุนจดทะเบียนเรียกชำระเต็มมูลค่าจำนวน 50 ล้านบาท
เพื่อประกอบธุรกิจการลงทุนในบริษัทอื่นในลักษณะของ Holding Company

ตุลาคม 2545 บริษัทฯ เข้าซื้อหุ้น บริษัท “RK” บริษัท “R&T” และบริษัท “ITW”
โดยซื้อจากผู้ถือหุ้นเดิมของทั้ง 3 บริษัท ในราคามูลค่าที่ตราไว้ (Par Value) เป็นจำนวนเงินรวม
49.99 ล้านบาท

กุมภาพันธ์ 2546 บริษัท อาร์ เค มีเดีย โฮลดิ้ง จำกัด
เพิ่มทุนจดทะเบียนโดยขายหุ้นให้แก่ผู้ถือหุ้นเดิม 20 ล้านบาท รวมเป็นทุนที่เรียกชำระแล้วทั้งสิ้น 70
ล้านบาท บริษัทฯนำเงินที่ได้ไปลงทุนเพิ่มในบริษัทย่อย คือในบริษัท “RK” จำนวน 10 ล้านบาทและ
ในบริษัท “ITW” จำนวน 5 ล้านบาท ที่เหลือเป็นเงินทุนหมุนเวียนของบริษัทฯ

พฤษภาคม 2546 บริษัท อาร์ เค มีเดีย โฮลดิ้ง จำกัด
เพิ่มทุนจดทะเบียนโดยเสนอขายหุ้นให้แก่ผู้ถือหุ้นเดิมอีก 5 ล้านบาท
รวมเป็นทุนจดทะเบียนเรียกชำระแล้วทั้งสิ้น 75 ล้านบาท

กรกฎาคม 2546 บริษัท อาร์ เค มีเดีย โฮลดิ้ง จำกัด
จดทะเบียนแปรสภาพเป็นบริษัทมหาชนด้วยทุนจดทะเบียน 100 ล้านบาท
และได้เปลี่ยนแปลงมูลค่าที่ตราไว้จากเดิม 100 บาทต่อหุ้นเป็น 1 บาทต่อหุ้น

พฤศจิกายน 2546 บริษัทฯ ได้เสนอขายหุ้นสามัญออกใหม่จำนวน 25 ล้านหุ้นต่อประชาชนทั่วไป
โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ ทำให้บริษัทฯ
มีทุนที่เรียกชำระเป็น 100 ล้านบาท เท่ากับทุนที่จดทะเบียนไว้ และเดือนเดียวกันนี้ตลาดหลักทรัพย์ฯ
ได้รับหุ้นสามัญ 100 ล้านหุ้นของบริษัทฯ เข้าเป็นหลักทรัพย์จดทะเบียนในตลาดหลักทรัพย์เอ็มเอไอ
(“mai”)

มีนาคม 2547 ที่ประชุมวิสามัญผู้ถือหุ้นครั้งที่ 1/2547 เมื่อวันที่ 20 กุมภาพันธ์ 2547
ได้มีมติให้บริษัทฯ ออกใบสำคัญแสดงสิทธิเพื่อซื้อหุ้นสามัญบริษัทจำนวน 25 ล้านหน่วยให้แก่ผู้ถือหุ้นเดิม
พร้อมกับมีมติให้เพิ่มทุนจดทะเบียนจาก 100 ล้านบาทเป็น 125 ล้านบาท
โดยออกหุ้นสามัญใหม่จำนวน 25 ล้านหุ้น เพื่อรองรับการใช้สิทธิในการซื้อหุ้นดังกล่าว บริษัทฯ
ได้จดทะเบียนเพิ่มทุนเรียบร้อยแล้วในเดือนนี้

เมษายน 2548 บริษัทฯ เข้าซื้อหุ้น บริษัท จีจี นิวส์ เนทเวิร์ค จำกัด
โดยการเพิ่มทุนในราคามูลค่าที่ตราไว้ (Par Value) เป็นจำนวนเงินรวม 10 ล้านบาท

พฤษภาคม 2548 บริษัทฯ เข้าซื้อหุ้น บริษัท นิวส์ มัลติมีเดีย จำกัด
โดยการเพิ่มทุนในราคามูลค่าที่ตราไว้ (Par Value) เป็นจำนวนเงินรวม 3 ล้านบาท

มิถุนายน 2548 บริษัทฯ ได้ดำเนินการเพิ่มทุนจดทะเบียนจาก 104,000,000 บาท เป็น
130,259,278 บาท โดยการออกหุ้นสามัญ จำนวน 26,259278 หุ้น มูลค่าที่ตราไว้หุ้นละ 1 บาท
รวม 26,259,278 บาท โดยหุ้นเพิ่มทุนนี้เกิดจากการแปลงใบสำคัญแสดงสิทธิ จำนวน
24,586,440 หน่วย

มกราคม 2549 ได้ร่วมจัดตั้งบริษัท เอสไอ ดอท คอม (ประเทศไทย) จำกัด โดยถือหุ้น
ในราคามูลค่าที่ตราไว้ (Par Value) เป็นจำนวนเงินรวม 6 แสนบาท

ตุลาคม 2549 มีการเปลี่ยนแปลงโครงสร้างผู้ถือหุ้นใหญ่ จากกลุ่มรุ่งธนเกียรติ เป็นนายสุนทร
มีสุวรรณ และมีการเปลี่ยนแปลงกรรมการและผู้บริหารระดับสูง

ธันวาคม 2549 ที่ประชุมวิสามัญผู้ถือหุ้นครั้งที่ 1/2549 เมื่อวันที่ 27 ธันวาคม 2549
ได้มีมติให้บริษัทฯ ออกและเสนอขายหุ้นสามัญเพิ่มทุนจำนวน 65,129,639 หุ้น มูลค่าที่ตราไว้หุ้นละ
1 บาทให้แก่ผู้ถือหุ้นเดิมในอัตราส่วน 2 หุ้นเดิมต่อ 1 หุ้นใหม่ โดยเสนอขายหุ้นละ 1.70 บาท
พร้อมกับมีมติให้ลดทุนจดทะเบียนจำนวน 1,740,722 บาท
โดยการตัดหุ้นจดทะเบียนที่ยังมิได้ออกจำหน่ายออก ทำให้ทุนจดทะเบียนของบริษัทฯ เพิ่มเป็น
195,388,917 บาท

มกราคม 2550 มีผู้ถือหุ้นได้ทำการจองซื้อหุ้นเพิ่มทุนจำนวน 64,056,031
หุ้นจากจำนวนหุ้นสามัญที่ออกจำหน่ายทั้งสิ้น 65,129,639 หุ้น มูลค่าที่ตราไว้หุ้นละ 1 บาท
ทำให้ทุนชำระแล้วของบริษัทฯ มีจำนวน 194,315,309 บาทและบริษัทฯ
ได้จดทะเบียนเพิ่มทุนเรียบร้อยแล้วในเดือนนี้

กุมภาพันธ์ 2550 บริษัทฯ ได้นำเงินเพิ่มทุนเข้าซื้อหุ้นในบริษัทย่อย (“SMILE”)
ซึ่งเป็นบริษัทที่ประกอบธุรกิจบริการซอฟท์แวร์และคอมพิวเตอร์
โดยให้บริการการตลาดผ่านโทรศัพท์มือถือ รวมทั้งให้บริการดูแลและจัดทำเว็บไซต์
โดยซื้อหุ้นจากผู้ถือหุ้นเดิมจำนวน 510 หุ้น หรือคิดเป็นสัดส่วนร้อยละ 51 ของทุนชำระแล้ว
ใช้เงินลงทุน 2,955,701 บาท

2.2 การประกอบธุรกิจของบริษัทย่อยและบริษัทร่วม

กลุ่มบริษัท อาร์ เค มีเดีย โฮลดิ้ง จำกัด (มหาชน) มีนโยบายการแบ่งการดำเนินธุรกิจออกเป็น 3
กลุ่มธุรกิจใหญ่ๆ คือ

1.  กลุ่มธุรกิจสื่อ

2.  กลุ่มธุรกิจกิจกรรมและการแสดง

3.  กลุ่มธุรกิจไอทีและนิวมีเดีย

ซึ่งประกอบด้วย 11 ธุรกิจหลัก ดังนี้

1.  ธุรกิจวิทยุ

2.  ธุรกิจโทรทัศน์

3.  ธุรกิจด้านภาพยนตร์ และภาพยนตร์ซีรี่ส์

4.  ธุรกิจบริหารกิจกรรมส่งเสริมการตลาด

5.  ธุรกิจด้านสื่อโฆษณาสิ่งพิมพ์

6.  ธุรกิจวิทยุในพื้นที่กรุงเทพมหานคร

7.  ธุรกิจทางด้านนักลงทุนสัมพันธ์

8.  ธุรกิจการจัดการแสดงคอนเสิร์ต

9.  ธุรกิจการตลาดบนอุปกรณ์สื่อสารเคลื่อนที่ (Mobile Marketing)

10. ธุรกิจอินเทอร์เน็ต

11. ธุรกิจโฆษณาออนไลน์

โครงสร้างบริษัทและบริษัทย่อย

หมายเหตุ 1. โครงสร้าง ณ วันที่ 1 มีนาคม 2550

  2. บริษัท สไมล์อินเทอร์แอคทีฟ จำกัด เข้าร่วมลงทุนในวันที่ 1 กุมภาพันธ์ 2550

1.  ธุรกิจวิทยุ: ในปี 2549 กลุ่มบริษัทฯ
    เช่าเวลาจากสถานีวิทยุเพื่อผลิตรายการและบริหารการตลาดและขายโฆษณาเอง 21 สถานี
    รวมทั้งร่วมบริหารการตลาดและขายโฆษณาให้แก่ผู้ประกอบการสถานีวิทยุอื่นในต่างจังหวัด 11
    สถานี กลุ่มบริษัทจึงมีสถานีวิทยุที่สร้างรายได้ให้รวมทั้งสิ้น 32 สถานี
    โดยอยู่ในต่างจังหวัดทั้งหมดและครอบคลุมพื้นที่การออกอากาศประมาณร้อยละ 80
    ของพื้นที่ประเทศไทย

2.  ธุรกิจโทรทัศน์: ในปี 2549 กลุ่มบริษัทฯ ดำเนินธุรกิจเป็นผู้ผลิต
    บริหารการตลาดและสื่อโฆษณา รายการบันเทิง รายการสารคดี ทางสถานีโทรทัศน์ ช่อง 9
    และ ITV ได้แก่ รายการอร่อยยกนิ้วและรายการคอหุ้น

3.  ธุรกิจบริหารกิจกรรมส่งเสริมการตลาด: กลุ่มบริษัทฯ
    เป็นผู้รับจัดและบริหารกิจกรรมส่งเสริมการตลาด (Event Marketing)
    ให้แก่องค์กรทั้งภาครัฐและเอกชน รวมถึงเจ้าของสินค้าและบริการต่างๆ
    ที่ต้องการจัดกิจกรรมอื่นๆ
    นอกจากการใช้โฆษณาเพื่อส่งเสริมการขายหรือเป็นการประชาสัมพันธ์

4.  ธุรกิจด้านภาพยนตร์ และภาพยนตร์ซีรี่ส์: กลุ่มบริษัทฯ เป็นผู้ได้รับลิขสิทธิ์
    และเป็นผู้แทนจัดจำหน่ายในภาพยนตร์ และภาพยนตร์ซีรี่ส์ของต่างประเทศ ในรูปแบบของ
    VDO, VCD, DVD ในธุรกิจดังกล่าว ทางกลุ่มบริษัทฯ ได้เริ่มดำเนินงานในปี 2547

5.  ธุรกิจสื่อสิ่งพิมพ์: ดำเนินธุรกิจจัดหาโฆษณาให้กับหนังสือพิมพ์คอหุ้น
    โดยมีรายได้จากการแบ่งผลกำไรกับบริษัท เอ็ม ที มัลติมีเดีย จำกัด
    ซึ่งเป็นผู้ผลิตหนังสือพิมพ์คอหุ้น

6.  ธุรกิจวิทยุในพื้นที่กรุงเทพมหานคร: บริษัทฯ ได้เข้าร่วมทุนกับบริษัท จี จี นิวส์ เนทเวิร์ค
    จำกัด ซึ่งเป็นผู้นำสื่อวิทยุในพื้นที่กรุงเทพมหานคร โดยบริษัทฯ
    มีรายได้จากการแบ่งผลกำไรกับบริษัท จี จี นิวส์ เนทเวิร์ค จำกัด

7.  ธุรกิจบริการข้อมูลข่าวสารด้านนักลงทุนสัมพันธ์: บริษัทฯ
    ได้เข้าร่วมทุนกับพันธมิตรจากประเทศสิงคโปร์ เพื่อดำเนินธุรกิจ
    การบริการข้อมูลข่าวสารด้านนักลงทุนสัมพันธ์
    ให้กับบริษัทที่จดทะเบียนในตลาดหลักทรัพย์แห่งประเทศไทย ในฐานะผู้ถือหุ้นรายใหญ่ (30%)
    มีรายได้จากการแบ่งผลกำไรจากบริษัท เอสไอ ดอทคอม(ประเทศไทย) จำกัด

8.  ธุรกิจจัดกิจกรรมและการแสดงคอนเสิร์ต: กลุ่มบริษัทฯ ประกอบธุรกิจจัดการแสดงคอนเสิร์ต
    โดยจัดหานักแสดง ที่มีชื่อเสียงจากต่างประเทศเข้ามาแสดงคอนเสิร์ตในประเทศไทย
    โดยดำเนินงานในนามของ บริษัท อาร์ แอนด์ ที มีเดีย จำกัด
    ซึ่งธุรกิจนี้จะมีรายได้จากการขายสปอนเซอร์สนับสนุนคอนเสิร์ตและรายได้จากการขายตั๋วคอนเสิร์ต
    ในเดือนมิถุนายน 2550 กลุ่มบริษัทฯ
    ได้จัดงานแสดงคอนเสิร์ตของศิลปินชื่อดังจากประเทศเกาหลี โดยใช้ชื่อคอนเสิร์ต "RAIN’s
    COMING IN BANGKOK" และในช่วงกลางปี 2550 เป็นต้นไป กลุ่มบริษัทฯ
    จะเป็นผู้จัดกิจกรรมยูลีก ซึ่งประกอบด้วยการแข่งขันฟุตบอล วอลเล่ย์บอล ดนตรี และมิสยูลีก
    ระหว่างมหาวิทยาลัยกว่า 20 แห่ง

9.  ธุรกิจการตลาดบนอุปกรณ์สื่อสารเคลื่อนที่ (Mobile Marketing):
    ประกอบด้วยบริการส่งข้อมูลทางเดียว (push), บริการระบบโต้ตอบสองทาง (two way
    pull) และ เนื้อหาผ่านระบบอินเทอร์เน็ตไร้สายและสัญญาณโทรศัพท์มือถือ
    เพื่อรองรับการใช้งานที่หลากหลายของผู้ใช้โทรศัพท์เคลื่อนที่ซึ่งมีมากกว่า 30
    ล้านหมายเลขในปัจจุบันบริษัทฯ จึงให้บริการรับและส่งข้อความสั้น (short message
    service: SMS) กับสถานีวิทยุในระบบ เอฟ เอ็ม และ เอ เอ็ม
    ทั่วประเทศกว่าร้อยสถานีเช่น สถานีวิทยุในเครือ อสมท. เป็นต้น ธุรกิจประเภทนี้กลุ่มบริษัทฯ
    ได้เข้าประกอบธุรกิจในปี 2550

10. ธุรกิจอินเทอร์เน็ต (Internet Solutions): ประกอบด้วยบริการเว็บโฮสติ้ง
    บริการรับจดโดเมน บริการพัฒนาและบริหารเว็บไซต์ บริษัทฯ
    เล็งเห็นการขยายตัวเติบโตของการใช้งานระบบอินเทอร์เน็ตในปัจจุบันและอนาคต
    และองค์ประกอบพื้นฐานของระบบอินเทอร์เน็ตคือ เว็บโฮสติ้ง การจดโดเมน และเว็บไซต์
    โดยมีลูกค้าทั้งหมดกว่า 4,000 ราย
    และรับบริหารระบบโครงสร้างพื้นฐานให้กับเว็บขนาดใหญ่หลายแห่งในประเทศ เช่น
    พันทิพดอทคอม หรือ กลุ่มเอ็มเอสเอ็นในประเทศไทย ธุรกิจประเภทนี้กลุ่มบริษัทฯ
    ได้เข้าประกอบธุรกิจในปี 2550

11. ธุรกิจโฆษณาออนไลน์: ประกอบด้วยเว็บไซต์บริการแลกเปลี่ยนพื้นที่โฆษณา
    (www.thaile.com), เว็บไซต์ข่าวสาร (www.googeek.com) และ เว็บไซต์วิทยุออนไลน์
    (www.radio.in.th) เป็นต้น เพื่อรองรับสนับสนุน
    ธุรกิจอินเทอร์เน็ตและการเติบโตของผู้ใช้งานระบบอินเทอร์เน็ตที่มากขึ้นในอัตราส่วนมากกว่า
    100% ต่อปี ธุรกิจประเภทนี้กลุ่มบริษัทฯ ได้เข้าประกอบธุรกิจในปี 2550

2.3 โครงสร้างรายได้

  (หน่วย : ล้านบาท)

  ------------------------------------------------------------------------------------------------------------------------------
                                                         ปี 2549            ปี 2548            ปี 2547            ปี 2546   
  ------------------------------------------------------ -------- -------- -------- -------- -------- -------- -------- --------
                                                         ล้านบาท   %        ล้านบาท   %        ล้านบาท   %        ล้านบาท   %

  1. รายได้จากการผลิตรายการและสื่อโฆษณาวิทยุ                   134.44   78.58    180.50   65.91    228.97   72.71    196.50   84.25

  2. รายได้จากการการผลิตรายการและสื่อโฆษณาทางโทรทัศน์          8.05     4.71     45.43    16.59    44.46    14.12    29.82    12.79

  3. รายได้จากการจัดแสดงและกิจกรรม                          2.01     1.17     12.69    4.63     7.52     2.39     3.01     1.29

  4. รายได้จากสื่อโฆษณาสิ่งพิมพ์                                0.16     0.09     0.81     0.30     -        -        0.68     0.29

  5. รายได้จากการขายสินค้า                                  23.20    13.56    30.44    11.12    30.84    9.79     -        -

  6.                                                     -        -        1.17     0.43     -        -        -        -
  ส่วนแบ่งกำไรจากเงินลงทุนในบริษัทย่อยและบริษัทร่วมตามวิธีส่วนได้เสีย                                                                  

  6. ค่าความนิยมติดลบรับรู้เป็นรายได้                            1.11     0.65     1.57     0.57     1.57     0.50     1.57     0.67

  7. รายได้อื่น                                             2.12     1.24     1.24     0.45     1.53     0.49     1.66     0.71

  รวมรายได้                                               171.09   100.00   273.85   100.00   314.89   100.00   233.24   100.00
  ------------------------------------------------------------------------------------------------------------------------------

  รายได้หลักธุรกิจวิทยุและนโยบายกำหนดราคา

  รายไดหลักในปี 2549 ของกลุมธุรกิจวิทยุประกอบด้วย

1.  รายไดจากการขายสปอตโฆษณา (Loose Spot) และผู้สนับสนุนรายการ คิดเป็นรอยละ
    90 ของรายไดจากธุรกิจวิทยุ บริษัทฯ ได้กำหนด 1 สปอตโฆษณามีความยาว 30 วินาที
    ซึ่งตามประกาศของกรมประชาสัมพันธ์กำหนดให้สถานีวิทยุสามารถโฆษณาไดไมเกินชั่วโมงละ
    12 นาที แตเมื่อรวมเวลาโฆษณาตลอดทั้งวันเฉลี่ยแลวตองไมเกินชั่วโมงละ 10 นาที
    โดยกลุ่มบริษัทมีนโยบายการกําหนดราคา รวมทั้งรูปแบบและเงื่อนไขการขาย
    แตกต่างกันออกไป ขึ้นอยู่กับชวงเวลาและสถานีที่ออกอากาศ

2.  รับจ้างผลิตรายการและโฆษณา คิดเป็นร้อยละ 10 ของรายไดจากธุรกิจวิทยุ บริษัทฯ
    รับจ้างผลิตรายการให้กับสถานีวิทยุและผลิตโฆษณาให้แก่ลูกค้าที่ต้องการลงโฆษณาทางสถานีวิทยุทั้งสถานีวิทยุที่บริษัทเป็นผู้ดำเนินการและสถานีวิทยุอื่นๆ
    โดยกลุ่มบริษัทมีบุคลากรด้านการผลิตและมีสตูดิโอผลิตงานโฆษณาในกรุงเทพฯ
    ที่สามารถให้บริการผลิตรายการ รวมทั้งการผลิตสปอตโฆษณา
    โดยกลุ่มบริษัทมีทีมงานสร้างสรรค์เรียบเรียงคำโฆษณาต่างๆ ให้ตรงกับความต้องการของลูกค้า
    โดยทีมงานผลิตส่วนกลางจะเป็นผู้กำหนดราคาและค่าใช้จ่ายในการผลิตและค่าใช้จ่ายในการซื้อเวลาโฆษณาทางสถานีวิทยุเพื่อนำเสนอต่อลูกค้าต่อไป

  รายได้หลักธุรกิจโทรทัศน์และนโยบายกำหนดราคา

  รายไดหลักในปี 2549 ของกลุมธุรกิจโทรทัศนประกอบดวย

1.  รายไดจากการขายสปอตโฆษณา (TV Commercial Spot) และผู้สนับสนุนรายการ
    คิดเป็นรอยละ 70 ของรายไดจากธุรกิจโทรทัศน
    ซึ่งเกิดจากการขายโฆษณาในรายการโทรทัศน์ของบริษัทรวมทั้งรายการโทรทัศน์อื่น
    ซึ่งเวลาการโฆษณาในแต่ละสถานีโทรทัศน์ถูกกำหนดโดยกรมประชาสัมพันธซึ่งกำหนดใหแตละสถานีโทรทัศนสามารถโฆษณาไดไมเกินชั่วโมงละ
    12 นาที 30 วินาที แตเมื่อรวมเวลาโฆษณาตลอดทั้งวันเฉลี่ยแลวตองไมเกินชั่วโมงละ
    10 นาที
    โดยกลุ่มบริษัทมีนโยบายการกําหนดราคารวมทั้งรูปแบบและเงื่อนไขการขายแตกตางกัน

  ออกไป ขึ้นอยู่กับชวงเวลาและสถานีที่ออกอากาศ

2.  รับจ้างผลิตรายการโทรทัศน์ คิดเป็นร้อยละ 30 ของรายไดจากธุรกิจโทรทัศน์
    กลุ่มบริษัทรับจ้างผลิตรายการเพื่อออกอากาศทางโทรทัศน์
    โดยกลุ่มบริษัทมีทีมผลิตรายการโทรทัศน์ที่สามารถให้บริการผลิตรายการโทรทัศน์ประเภทต่างๆ
    ให้ตรงกับความต้องการของลูกค้า
    โดยทีมการตลาดจะเป็นผู้กำหนดราคาและค่าใช้จ่ายในการผลิตและค่าใช้จ่ายอื่นๆ
    ที่เกี่ยวข้องเพื่อนำเสนอต่อลูกค้าต่อไป

  รายได้หลักธุรกิจภาพยนตร์และภาพยนตร์ซีรี่ส์และนโยบายกำหนดราคา

  รายได้หลักในปี 2549 ของกลุ่มภาพยนตร์และภาพยนตร์ซีรี่ส์ประกอบด้วย รายได้จากการจำหน่าย
  VDO , VCD , DVD ที่กลุ่มบริษัท
  ได้รับลิขสิทธิ์ภาพยนตร์และภาพยนต์ซีรี่ส์มาจากผู้สร้างภาพยนตร์หรือตัวแทนในประเทศไทย

  รายได้หลักจากการบริหารกิจกรรมส่งเสริมการตลาดและนโยบายกำหนดราคา

  รายได้หลักในปี 2549 ของการบริการจัดกิจกรรมส่งเสริมการตลาด
  มาจากการที่กลุ่มบริษัทให้บริการประสานงานและการให้บริการในการจัดกิจกรรมต่างๆ
  รวมทั้งการจัดกิจกรรมส่งเสริมการขายและการประชาสัมพันธ์ให้กับเจ้าของผลิตภัณฑ์หรือบริการต่างๆ
  ทั้งภาครัฐและเอกชน
  ซึ่งการกำหนดราคาของการจัดกิจกรรมจะแตกต่างกันตามขนาดและความยากง่าย
  รวมทั้งจำนวนบุคลากรที่ต้องใช้ ซึ่งต้องมีการตกลงเจรจาเป็นงานๆ ไป

2.4 เป้าหมายการดำเนินธุรกิจ

บริษัทฯ มีเป้าหมายระยะยาวที่จะเป็นเป็นบริษัท Holding Company
ดำเนินธุรกิจลงทุนในกิจการต่างๆ ที่มีผลประกอบการดี
มีทีมบริหารจัดการที่มีความสามารถและซื่อสัตย์ และเป็นธุรกิจที่ผู้บริหารของบริษัทฯ
มีความเข้าใจในธุรกิจนั้น ๆ

เป้าหมายระยะสั้นของบริษัทฯ จะเป็นการปรับโครงสร้างการลงทุนให้เหมาะสมกับสภาพเศรษฐกิจ
และเพื่อให้กลุ่มบริษัทเกิดกำไรขึ้นให้ได้โดยเร็ว

สำหรับเป้าหมายในธุรกิจแต่ละกลุ่ม เป็นดังนี้

1.  เป้าหมายของกลุ่มธุรกิจสื่อ: ลดการลงทุนหรือลดค่าใช้จ่ายของธุรกิจวิทยุลงให้มากที่สุด
    เพื่อหลีกเลี่ยงผลขาดทุนที่อาจเกิดขึ้นโดยต่อเนื่อง ทั้งนี้
    ยังไม่เห็นโอกาสในการฟื้นเป็นกำไรได้ในระยะสั้น ในส่วนของโทรทัศน์
    มีเป้าเป้าหมายที่จะเพิ่มส่วนแบ่งการตลาดทั้งในส่วนของรายได้และจำนวนผู้ชมรายการ
    โดยการเพิ่มรายการโทรทัศน์จากปัจจุบันให้ครอบคลุมรายการประเภทสาระและบันเทิงต่างๆ
    มากขึ้น รวมทั้งปรับปรุงคุณภาพรายการโทรทัศน์ของกลุ่มบริษัทฯ
    เพื่อให้ได้รับความนิยมและสามารถเข้าถึงผู้ชมได้ทุกกลุ่ม

2.  เป้าหมายของกลุ่มธุรกิจกิจกรรมและการแสดง: รุกคืบเข้าประกอบธุรกิจจัดการแสดงคอนเสิร์ต
    โดยจัดหานักแสดงที่มีชื่อเสียงจากต่างประเทศเข้ามาแสดงคอนเสิร์ตในประเทศไทย
    ซึ่งธุรกิจนี้จะมีรายได้จากการขายสปอนเซอร์สนับสนุนคอนเสิร์ตและรายได้จากการขายตั๋วคอนเสิร์ต
    โดยจะไม่มุ่งเน้นการสร้างจำนวนกิจกรรม แต่จะมุ่งเน้นการจัดงานที่สร้างกำไรเท่านั้น
    นอกจากนี้จะผลักดันให้กิจกรรมยูลีกเป็นกิจกรรมระยะยาวที่มีคุณภาพของกลุ่มบริษัทฯต่อไป

3.  เป้าหมายของกลุ่มธุรกิจไอทีและนิวมีเดีย:
    จะเน้นการลงทุนในธุรกิจที่มีอัตราส่วนการทำกำไรสูง
    และธุรกิจบริการที่สร้างรายได้สม่ำเสมอให้กับกลุ่มบริษัทฯ เพิ่มบริการใหม่ๆ (เช่นบริการ
    Broadcast hosting) เพื่อให้บริการกับลูกค้าเพิ่มเติม และจะมุ่งสร้างธุรกิจนิวมีเดีย
    สื่อออนไลน์ และเว็บไซต์ทั้งหลายของกลุ่มบริษัท ให้มีคุณภาพและมีผู้เข้าชมประจำจำนวนมาก
    โดยเน้นการสร้างมูลค่าเพิ่มจากเนื้อหา (คอนเท้นต์) ที่เกิดจากกลุ่มธุรกิจที่ 2
    ให้เกิดประโยชน์และรายได้สูงสุดต่อไป
    โดยจะสร้างสื่อออนไลน์ของกลุ่มบริษัทให้มีจำนวนผู้เข้าชมติดอันดับต้นๆ
    ของเว็บไซต์ของประเทศให้ได้ภายในปี 2550